Howard Rheingold (gebore 7 Julie 1947) is 'n Amerikaanse kritikus, skrywer en opvoeder, bekend vir sy kennis oor die kulturele, sosiale en politieke implikasies van moderne kommunikasie media soos die internet, selfone en virtuele gemeenskappe ('n term wat hy gekrediteer word as uitvinder). Rheingold is in Phoenix, Arizona gebore. Hy het van 1964 tot 1968 die Reed College in Portland, Oregon, bygewoon. Sy senior proefskrif was getiteld "What Life Can Compare with This? Sitting Alone at the Window, I Watch the Flowers Bloom, the Leaves Fall, the Seasons Come and Go." 'n Lewenslange fassinasie met verstandvergroting en sy metodes het Rheingold na die Institute of Noetic Sciences en Xerox PARC gelei. Daar het hy gewerk en geskryf oor die vroegste persoonlike rekenaars. Dit het gelei tot die skryf van Tools for Thought in 1985, 'n geskiedenis van die mense agter die persoonlike rekenaar. Rondom daardie tyd het hy die eerste keer by The WELL aangemeld - 'n invloedryke vroeë aanlyn gemeenskap. Hy het die ervaring in sy boek, The Virtual Community, ondersoek.